Olav Thon nekter avhør om dødsbrann
Politiet konkluderte med at brannen i Urtegata på Grønland i 2008 var påtent etter at kriminalteknikere hadde gransket branntomta. Brannen startet i trappeoppgangen. Thon har gjort det klart at han ikke ønsker å møte i ordinært politiavhør, skriver Dagens Næringsliv.- Thon er siktet fordi han er styreformann i selskapet og derfor er den øverste ansvarlige for alt som skjer i virksomheten. Han er ikke siktet fordi vi tror at han har påsatt brannen, sier påtaleleder Anne Karin Blanck til avisen.Politiet ønsker å stille Olav Thon spørsmål om driften av selskapet, rutiner og brannsikkerhet.Olav Thon slapp å møte til rettslig avhør i Oslo tingrett etter at Elden opplyste at han uansett ikke kom til å avgi forklaring. Det ble til slutt et spørsmål om det var noe poeng å sette rett for at milliardæren skulle avgi personalia. Ifølge Elden har andre medarbeidere i Olav Thon-gruppen, som har mer innsikt i den daglige driften, stilt til politiavhør.Politiet pågrep først en nabo og siktet ham for å ha tent på brannen, men saken ble henlagt på grunn av manglende bevis. Mannen fikk senere 100.000 kroner i erstatning for å ha sittet åtte måneder i varetekt.Forliksrådet har henvist saken til retten, men Olav Thon-gruppen vil avvente politiets etterforskning før de går videre med saken.
Milliardær Olav Thon (89) mener det er unødvendig bruk av tid at han forklarer seg om brannen som krevde seks menneskeliv i utleiebygget han eide.